CELEX: 62019TN0280
Language: da
Date: 2019-04-30 00:00:00
Title: Sag T-280/19: Sag anlagt den 30. april 2019 — Highgate Capital Management mod Kommissionen

24.6.2019   
            
            
               DA
            
            
               Den Europæiske Unions Tidende
            
            
               C 213/73
            
         
      Sag anlagt den 30. april 2019 — Highgate Capital Management mod Kommissionen
      (Sag T-280/19)
      (2019/C 213/70)
      Processprog: engelsk
      
         Parter
      
      
         Sagsøger: Highgate Capital Management LLP (London, Det Forenede Kongerige) (ved advokat M. Struys)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse om afslag på sagsøgerens klage (sag SA.53105 — Påstået støtte til Eurobank Ergasias gennem salg af Piraeus Bank Bulgaria) annulleres, i det mindste for så vidt som den angår tilsidesættelserne af omstruktureringstilsagnene i sag SA.43364 og sag SA.43363.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at Kommissionens afgørelse overtrådte væsentlige procedurekrav og tilsidesatte følgende:
                  
                              —
                           
                           
                              Artikel 24, stk. 2, i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (1) samt punkt 72 i Kodeks for god praksis ved behandling af statsstøttesager (2).
                           
                        
                              —
                           
                           
                              Sagsøgerens ret til at blive hørt.
                           
                        
                              —
                           
                           
                              Begrundelsespligten, der er beskyttet i henhold til artikel 296 i traktaten om Den Europæiske Unions funktionsmåde og artikel 41, stk. 2, i Den Europæiske Unions charter om grundlæggende rettigheder.
                           
                        
                              —
                           
                           
                              Sagsøgerens klageadgang, der er beskyttet i henhold til artikel 47 i Den Europæiske Unions charter om grundlæggende rettigheder.
                           
                        
            
                  2.
               
               
                  Andet anbringende om, at Kommissionen urigtigt konkluderede, at (i) de tilsagn, der blev afgivet i sag SA.43364 i forbindelse med den af Piraeus Bank modtagne statsstøtte, og (ii) de tilsagn, der blev afgivet i sag SA.43363 i forbindelse med den af Eurobank Ergasias modtagne statsstøtte, ikke fandt tidsmæssig anvendelse, eftersom afslutningen af salget af Piraeus Bank Bulgaria vil finde sted efter den 31. december 2018.
               
            
         (1)  EUT 2015, L 248, s. 9.
      
         (2)  EUT 2018, C 253, s.14.